Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 221/13/2202	Galanta, 22.8.2013
EEČ : 2-17-241-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako matka XXXXX, nar. XXXXX, trvale bytom u matky XXXXX, XXXXX hoci mu vyplýva vyživovacia povinnosť zo Zákona o rodine a na túto bol zaviazaný rozsudkom Okresného súdu v Galante sp. zn. 13P/308/2011 zo dňa 27. 02. 2009 v spojitosti s rozsudkom Krajského súdu v Trnave sp .zn. 10 CoP 49/2009 zo dňa 29. 09. 2009, zmeneným rozsudkom Okresného súdu Galanta sp. zn. 13P/308/2011 zo dňa 04. 04. 2012 právoplatným v spojitosti s rozsudkom Krajského súdu v Trnave sp. zn. 23CoP/47/2012 dňa 24. 09. 2012 prispievať na výživu syna Viktora sumou vo výške 150,- Eur, vždy do 15. teho dňa v mesiaci vopred k rukám matky, túto povinnosť si od 03. 11. 2009 až do mesiaca máj 2013 riadne neplnil, čím mu vznikol dlh na výživnom vo výške 1.751,40 Eur,

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ Šaľa, Odbor kriminálnej polície ČVS: ORP-116/OEK-SA-2013 zo dňa 02. 05. 2013 bolo podľa § 206 odsek 1 Trestného poriadku vznesené obvinenie XXXXX, za prečin zanedbania povinnej výživy podľa § 207 odsek 1, odsek 3 písm. b/ Trestného zákona s poukazom na § 138 písm. b/ Trestného zákona, na tom skutkovom základe ako je uvedené vo výrokovej časti tohto uznesenia.
	 
Obvinenie bolo vznesené na základe trestného oznámenia XXXXX z 11. 04. 2013, rozsudku Okresného súdu Galanta sp. zn. 24P/375/2008 zo dňa         27. 02. 2009, rozsudku Krajského súdu v Trnave sp. zn. 24P375/08 zo dňa 29. 09. 2009 právoplatného 03. 11. 2009, rozsudku Okresného súdu Galanta sp. zn. 13P/308/2011 zo dňa 04. 04. 2012, rozsudku Krajského súdu Trnava sp. zn. 23CoP/47/2012 zo dňa 17. 09. 2012 právoplatného dňa 24. 09. 2012, upovedomenia o začatí exekúcie a ďalších zadovážených listinných dôkazov.
	         
Počas vyšetrovania, z výsluchu poškodenej XXXXX zo dňa 15. 05. 2013 vyplýva, že jej dcéra XXXXX sa rozviedla a aktuálne žije s XXXXX. Vnuk XXXXX od 16 rokov býva u nej v XXXXX a preto podala na Okresný súd v Galante žiadosť o zverenie XXXXX do starostlivosti, ktorý o tom rozhodol rozsudkom 24P/375/2008 o zverení XXXXX do jej starostlivosti a tento rozsudok potvrdil aj Krajský súd v Trnave, pretože jej dcéra sa odvolala. V tomto rozsudku bolo určené výživné vo výške 30 % životného minima, lebo vtedy nepracovala a tak jej súd určil minimálne výživné. V čase keď vnuk chodil asi do tretieho ročníka, požiadala o zvýšenie výživného, lebo vtedy jej dcéra robila v Rakúsku asi rok. Súd jej vyhovel a zvýšil výživné na 150,- Eur mesačne. Aj proti tomu sa jej dcéra odvolala, Krajský súd v Trnave toto zvýšenie tiež potvrdil. Vnuk XXXXX študuje na ČVUT v Brne a peniaze im chýbajú. Vnuk však núdzou netrpí, spolu so svojim druhom mu vedia zabezpečiť všetko čo potrebuje. Čo sa týka jej dcéry XXXXX, vie že bývala v XXXXX, kde však už nebýva, presťahovala sa do XXXXX a býva v podnájme na ulici XXXXX. Vie, že od roku 2011 pracuje v Rakúsku ako opatrovateľka, má na to aj školu. O svojho syna sa vôbec nezaujíma, neposiela mu žiadne darčeky. Poškodená XXXXX sa dňa 16. 08. 2013 dostavila na Okresné riaditeľstvo PZ Šaľa, odbor kriminálnej polície , kde v rámci preštudovania vyšetrovacieho spisu uviedla, že jej dcéra XXXXX uhradila celú výšku dlhovaného výživného v sume 2.096,40 Eur a preto považuje výživné za uhradené v plnom rozsahu.

Obvinená XXXXX dňa 18. 07. 2013 do zápisnice o výsluchu uviedla, že spočiatku nevedela prispievať na výživu syna XXXXX, nakoľko bola dlhodobo nezamestnaná. Neskôr si našla prácu ako opatrovateľka chorých ľudí v Rakúsku, kedy jej matka požiadala o zvýšenie výživného. Druh, s ktorým žije je tiež dlhodobo nezamestnaný a nemá žiadny príjem, poberá iba 60,- Eur a vychovávajú dcéru XXXXX, ktorá je deviatačka na základnej škole. Syna nenavštevuje. Nakoľko mu vadil jej priateľ, odsťahoval sa k babke, ktorá mu všetko dovolí. Na záver uviedla, že si je vedomá dlhu na výživnom v celkovej výške 2.051,40 Eur, ktorý dlh sa bude snažiť čo najskôr uhradiť. 

Podľa ustanovenia § 86 písm. a) Trestného zákona (účinnej ľútosti), trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Bolo preukázané, že výživné za dlhované obdobie od mesiaca november 2009 do mesiaca júl 2013 bolo v plnej výške, teda v sume 2.096,40 Eur zaplatené, čo potvrdzuje i poštová poukážka z 09. 08. 2013, ktorá je súčasťou vyšetrovacieho spisu. 

Pretože trestnosť činu s poukazom na ustanovenie § 86 písm. a) Trestného zákona o účinnej ľútosti  zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka